Как се пише верни или вярни?


 Правилно е да се пише ***верни***, също и ***верен, верният, верния***.



 Правописът на думата се подчинява на правилото за променливото ***я*** (ятовия преглас). Променливо е онова ***я***, което при определени фонетични условия преминава в ***е***. Пише се ***я***, когато са изпълнени едновременно три условия:



 1) ***я*** се намира в сричка под ударение;
  

 2) сричката след ***я*** съдържа една от гласните ***а, о, у, ъ*** или ***я*** е в последната сричка на думата;
  

 3) след ***я*** не следва никоя от съгласните ***ж, ч, ш, й***.



 Във ***верни*** и ***верен*** не е изпълнено второто условие – сричката след променливото ***я*** не съдържа никоя от гласните ***а, о, у*** или ***ъ***.



 Във формите за ж.р. и ср.р. ед.ч. се пише ***я***, защото са изпълнени и трите условия: ***вярна, вярно***.



 Примери:



*Няма по-голямо богатство от **верни** приятели.*



*Напълно **вярно** е това, че SEO услугите са много добра инвестиция за онлайн бизнеса.*

